**2021. gada Ogres novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Ogres novada domē tika ievēlēti 23 deputāti. Vēlēšanās piedalījās 12 kandidātu saraksti, kas kopā sastāv no 243 kandidātiem.

Vēlēšanu norise
---------------

Ogres novadā atradās 27 vēlēšanu iecirkņi. Birzgales pagastā varēja nobalsot Birzgales Tautas namā, Ikšķiles pilsētā varēja nobalsot Ikšķiles novada pašvaldībā un Ikšķiles Tautas namā, Jumpravas pagastā varēja nobalsot Jumpravas Kultūras namā, Krapes pagastā varēja nobalsot Krapes pagasta pārvaldē (nepieejams cilvēkiem ar kustību traucējumiem), Ķeguma pilsētā varēja nobalsot Ķeguma Tautas namā, Ķeipenes pagastā varēja nobalsot Ķeipenes pirmsskolas izglītības iestādē "Saulīte", Lauberes pagastā varēs nobalsot Lauberes pagasta pārvaldē, Lēdmanes pagastā varēja nobalsot Lēdmanes Tautas namā, Lielvārdes pilsētā varēja nobalsot Lielvārdes Kultūras namā un Lielvārdes pamatskolā, Madlienas pagastā varēja nobalsot Madlienas administrācijas ēkā, Mazozolu pagastā varēja nobalsot Mazozolu pagasta pārvaldē, Meņģeles pagastā varēja nobalsot Meņģeles Tautas namā, Ogres valstspilsētā varēja nobalsot Ēkā Dārza ielā 25 (nepieejams cilvēkiem ar kustību traucējumiem), Jaunogres vidusskolā, Mācību centrā "Kursu bāze", Ogres Mūzikas skolā, Ogres novada sporta centrā (nepieejams cilvēkiem ar kustību traucējumiem), Ogres novada kultūras centrā un Ogres novada basketbola sporta skolā, Ogresgala pagastā varēja nobalsot Ciemupes Tautas namā un Ogresgala Tautas namā, Rembates pagastā varēja nobalsot Rembates Tautas namā (nepieejams cilvēkiem ar kustību traucējumiem), Suntažu pagastā varēja nobalsot Suntažu Tautas namā, Taurupes pagastā varēja nobalsot Taurupes pagasta pārvaldē (nepieejams cilvēkiem ar kustību traucējumiem) un Tīnūžu pagastā varēja nobalsot Tīnūžu Tautas namā, bet Lielvārdes pagastā un Tomes pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, ir jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 23 deputāti, ja iedzīvotāju skaits administratīvajā teritorijā ir vairāk par 60 000.

Tiesības piedalīties Ogres novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Ogres novada administratīvajā teritorijā 90 dienas pirms vēlēšanu dienas, vai kuriem Ogres administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Saskaņa | 26 | Juris Laizāns | 636 | 3,68% | 0 |
| 2 | Apvienība Iedzīvotāji | 26 | Edgars Logins | 711 | 4,12% | 0 |
| 3 | Nacionālā Savienība Taisnīgums | 26 | Indulis Trapiņš | 1016 | 5,88% | 2 |
| 4 | Nacionālā apvienība "Visu Latvijai!"—"Tēvzemei un Brīvībai/LNNK",Latvijas Zemnieku savienība, Latvijas Zaļā partija | 26 | Egils Helmanis | 8450 | 48,94% | 13 |
| 5 | Kustība Par! | 19 | Santa Ločmele | 1143 | 6,62% | 2 |
| 6 | Jaunā konservatīvā partija | 24 | Ainars Bašķis | 654 | 3,79% | 0 |
| 7 | Latvijas Krievu savienība | 1 | Dmitrijs Kapišņikovs | 64 | 0,37% | 0 |
| 8 | KPV LV | 15 | Raimonds Pabrieža | 232 | 1,34% | 0 |
| 9 | Latvijas attīstībai, Vidzemes partija | 26 | Raivis Ūzuls | 1019 | 5,19% | 2 |
| 10 | Latvijas Reģionu apvienība | 26 | Rūdolfs Kudļa | 1553 | 8,99% | 2 |
| 11 | Jaunā Vienotība | 26 | Dace Kļaviņa | 1607 | 9,31% | 2 |
| 12 | Jaunā Saskaņa | 2 | Kristaps Rullis | 17 | 0,10% | 0 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Egils Helmanis | Nacionālā apvienība "Visu Latvijai!"—"Tēvzemei un Brīvībai/LNNK",
Latvijas Zemnieku savienība, Latvijas Zaļā partija |
| 2 | Gints Sīviņš |
| 3 | Dainis Širovs |
| 4 | Dzirkstīte Žindiga |
| 5 | Artūrs Mangulis |
| 6 | Atvars Lakstīgala |
| 7 | Jānis Siliņš |
| 8 | Ilmārs Zemnieks |
| 9 | Jānis Iklāvs |
| 10 | Andris Krauja |
| 11 | Dace Nikolaisone |
| 12 | Jānis Kaijaks |
| 13 | Pāvels Kotāns |
| 14 | Liene Cipule | Jaunā Vienotība |
| 15 | Dace Kļaviņa |
| 16 | Mariss Martinsons | Latvijas Reģionu apvienība |
| 17 | Toms Āboltiņš |
| 18 | Jānis Lūsis | Kustība Par! |
| 19 | Edgars Gribusts |
| 20 | Raivis Ūzuls | Latvijas attīstībai, Vidzemes partija |
| 21 | Dace Māliņa |
| 22 | Indulis Trapiņš | Nacionālā Savienība Taisnīgums |
| 23 | Valentīns Špēlis |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
3. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
4. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
5. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
6. ↑  «Izlozēti deputātu kandidātu sarakstu kārtas numuri». Ogres novads. 2021. gada 9. aprīlī. Arhivēts no oriģināla, laiks: 2021. gada 18. aprīlī. Skatīts: 2021. gada 9. aprīlī.
7. ↑  Nacionālā apvienība "Visu Latvijai!"—"Tēvzemei un Brīvībai/LNNK", Latvijas Zemnieku savienība, Latvijas Zaļā partija, aplūkots 2021. gada 6. jūnijā
8. ↑  Jaunā Vienotība, aplūkots 2021. gada 6. jūnijā
9. ↑  Latvijas Reģionu apvienība, aplūkots 2021. gada 6. jūnijā
10. ↑  Kustība Par!, aplūkots 2021. gada 6. jūnijā
11. ↑  Latvijas attīstībai, Vidzemes partija, aplūkots 2021. gada 6. jūnijā
12. ↑  Nacionālā Savienība Taisnīgums, aplūkots 2021. gada 6. jūnijā

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |